আকাসা এয়ারের গন্তব্যের তালিকা
আকাসা এয়ার, ভারতের মুম্বাই ভিত্তিক একটি কম খরচের বিমান সংস্থা। আকাসা এয়ার বর্তমানে তার দুটি হাব থেকে বেশিরভাগ উড়ান পরিচালনা করে। কেন্দ্র দুটি বর্তমানে বেঙ্গালুরু ও মুম্বাইতে অবস্থিত। বিমান সংস্থটি ২০২২ সালের ৭ই আগস্ট উড়ান পরিচালনা শুরু করেছিল, মুম্বাই থেকে আহমেদাবাদের মধ্যে সংস্থার প্রথম উড়ান চালু করা হয়েছিল। ফেব্রুয়ারি ২০২৩-এর হিসাব অনুযায়ী[হালনাগাদ], আকাসা এয়ার মোট ১৪ টি গন্তব্যে পরিষেবা প্রদান করে এবং আরও ৩ টি গন্তব্য শীঘ্রই উড়ান চালু করা হবে, সবগুলিই অভ্যন্তরীণভাবে ভারতের মধ্যে পরিচালিত হয়। ভবিষ্যতে আন্তর্জাতিক উড়ান চালুর পরিকল্পনা রয়েছে।